Príloha č. 1 k Rozhodnutiu č.: **127/R/19-S**

**PÍSOMNÁ INFORMÁCIA PRE POUŽÍVATEĽA = ETIKETA**

Názov vet. prípravku : **ALAVISTM TRIPLE BLEND Extra silný + Cannabis CBD Extrakt**

Komplexná výživa kĺbov pre kone.

 Na regeneráciu pohybového aparátu žriebät a koní pri pracovnej a športovej záťaži.

 MSM – Glukozamín sulfát – Chondroitín sulfát – kolagény Collys a Cartidys – CBD – Vitamín C

 Pôvodná receptúra obohatená o CBD (kanabidioly) a o hydrolyzované kolagény!

Výrobca : Patron ca, s.r.o., Praha, Česká republika, člen skupiny LightHouse International Inc., 1st. Canadian Place, 100 King Street West, Toronto, Ontario M5X 1B5, Kanada.

Držiteľ rozhodnutia : Patron ca, s. r. o., Jakubská 647/2, 110 00 Praha 1, Česká republika.

Zloženie : **Obsah účinných látok v 700 g:**

 Metylsulfonylmetán 304,5 g

 Glukozamín sulfát 183,6 g

 Chondroitín sulfát 91,31 g

 Vitamín C 3 g

 Collyss – hydrolyzovaný kolagén typu I 2,12 g

 Cartidyss - hydrolyzovaný kolagén typu II 2,1 g

 CBD 0,1555 g

 **Pomocné látky:** Jablčný pektín

 *Z dôvodu zachovania kvality prípravku sa doň nepridávajú žiadne farbivá ani konzervačné látky.*

Popis veterinárneho prípravku : Biely až svetlo hnedý prášok s hnedými čiastočkami a bielymi kryštálikmi.

Cieľový druh zvierat : Kone, pony.

Charakteristika : Kanabidioly (CBD) sú jedným z prirodzene sa vyskytujúcich kanabidiolov nachádzajúcich sa v rastlinách konope. Sú bez psychoaktívnej aktivity, bezpečné a napomáhajú nielen pri ochorení pohybového aparátu, ale aj v celom rade ochorení – pri neurologických poruchách, pri epilepsii, v onkológii, na upokojenie pri strese a pod..

 **Glukozamín sulfát a chondroitín sulfát** tvoria prirodzenú súčasť kĺbovej chrupavky a synoviálnej tekutiny. Chondroitín sulfát má význačnú schopnosť viazať v tkanive vodu. Zabezpečuje tak správnu funkciu chrupavky, jej pevnosť, pružnosť a odolnosť. Mechanizmus účinku oboch týchto látok je spoločný a spočíva v chondroprotektívnom (chrupavku chrániacom) pôsobení. Účinok zahŕňa regeneráciu kĺbových chrupaviek a tkanív, zlepšenie pohyblivosti, a tým podstatne pozitívne ovplyvňuje zdravotnú kondíciu koňa.

 **Metylsulfonylmetán – MSM** – je prírodná látka, ktorá obsahuje organicky viazanú síru, ktorá je zapojená do procesu tvorby kolagénu, spevňuje väzy a šľachy, pôsobí relaxačne a regeneračne na svaly. MSM sa podieľa nielen na obmedzení bolestí kĺbov, ale vďaka svojim antioxidačným a detoxikačným účinkom tiež na odbúraní poškodeného kĺbového tkaniva. Na potlačenie bolesti je vhodné užívať MSM aj pri poúrazových a pooperačných stavoch, kde sa navyše zistilo lepšie hojenie rán. MSM má analgetický, protizápalový, vazodilatačný a antiedematózny účinok. Má svoje uplatnenie tiež pri odstránení bolestí svalov, svalových kŕčoch a tiež bolestí šliach.

 **Hydrolyzované kolagény Collys a Cartidyss**

 **Collyss –** kolagén typu I v najvyššej kvalite – sa vyskytuje v silne zaťažovaných štruktúrach, ako sú šľachy a väzivové chrupavky. Je odolný v ťahu a preto je veľmi dôležitý pre pevnosť šliach a tým aj pre spevnenie pohybového aparátu. Tento kolagén sa ďalej vyskytuje v kostiach a koži. Kolagén typu I Collyss je čistený kolagénový hydrolyzát získavaný z chrupaviek morských rýb.

 **Cartidyss** – kolagén typu II v najvyššej kvalite – udržuje tvar chrupavky a bráni jej deformácii. Kolagén typu II je súčasťou hyalínnej a elastickej chrupavky a je odolný v tlaku. Cartidyss je čistený kolagénový hydrolyzát získavaný z chrupaviek rají.

Oblasť použitia : **Spektrum účinku napomáha pri:**

 • výžive, ochrane a regenerácii kĺbových chrupaviek a tkanív,

• zmiernení bolestí pohybového aparátu,

• zlepšení pohyblivosti, väčšej fyzickej výkonnosti,

• spomalení až zastavení ďalšieho poškodzovania kĺbových chrupaviek,

• predĺžení aktívneho veku zvieraťa,

• zlepšení celkovej zdravotnej kondície.

 **Odporúčame podávať:**

• preventívne na predchádzanie ochorení pohybového aparátu,

 • športovým a pracovným koňom všetkých vekových kategórií.

Dávkovanie :

**Hmotnosť koňa Iniciačná dávka Udržiavacia (prvých 14 dní užívania) denne (pokračovacia) dávka denne**

100 kg 4,5 g 1 odmerka 2,25 g ½ odmerky

 500 kg 22,5 g 5 odmeriek 11,25 g 2,5 odmerky

 Odmerka vnútri balenia.

Spôsob použitia : Prášok sa podáva denne podľa odporúčaného dávkovania do jadrového krmiva, melasy či priamo do tlamy.

 Pred použitím pretrepať!

 **Dĺžka užívania:** ALAVISTM TRIPLE BLEND Extra silný + Cannabis CBD Extrakt podávajte optimálne tri mesiace, potom urobte 1 - 3 mesiace pauzu a veterinárny prípravok opäť nasaďte.

Spôsob uchovávania : Uchovávajte uzatvorené v suchu pri teplote do 30 °C. Chráňte pred mrazom. Uchovávajte mimo dohľadu a dosahu detí.

Veľkosť balenia : 700 g.

Čas použiteľnosti : 2 roky.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 127/R/19-S

Dovozca : Patron ca, s.r.o., Praha, Česká republika, člen skupiny LightHouse International Inc., 1st. Canadian Place, 100 King Street West, Toronto, Ontario M5X 1B5, Kanada, Tel.: +420 244 402 819, info@alavis.sk, [www.alavis.sk](http://www.alavis.sk)

 Člen Kanadskej obchodnej komory.

EXSP:

Č. šarže:

EAN kód: